jkorsvik/nowiki_second_scrape_merged huggingface dataset:
Eleasar

Eleasar eller Elasar var ifølge Det gamle testamente sønn av Aron og den annen yppersteprest, og den første yppersteprest etter inngangen i det lovte land. Navnet skrives også Elasar i norske tekster og betyr «Gud har hjulpet». Hans fetter, Elieser, hadde et navn som betyr «Min Gud er hjelper».
Eleasar ble salvet og innsatt som prest av Moses sammen med sin far og sine tre brødre. Han overtok som yppersteprest da Aron døde. Han var sannsynligvis yppersteprest hele tiden da Josva levde. Han ble etterfulgt av sin sønn Pinehas.


== Referanser ==
Jordskjelvet i Basilicata 1857

Jordskjelvet i Basilicata skjedde den 16. desember 1857 i Basilicata-regionen i Italia sørøst for byen Napoli i Italia. Flere byer ble ødelagt og antall omkomne estimeres til 11 000 – 12 000. På den tiden var det tredje kraftigste jordskjelvet med magnitude 6,9 på Richters skala.


== Kilder ==
Mallet, Robert (1862). Great Neapolitan Earthquake of 1857: The First Principles of Observational Seismology. Royal Society.
Peace, Love & Truth

Peace, Love & Truth er et samlealbum med musikk som feiret John Lennon og Yoko Onos sanger for fred, kun utgitt på asiatiske og australske markeder i august 2005. Working Class Hero: The Definitive Lennon ble gitt ut i resten av verden i stedet for denne samlingen i oktober samme år.
Dette albumet ble utgitt med et digitalt system som begrenset kopiering i noen regioner.


== Sporliste ==
Alle sanger er skrevet av John Lennon, unntatt hvor annet er notert.

«Give Peace a Chance» (Remiks 2005) – 6:11
Med The Voices of Asia
«Gimme Some Truth» – 3:16
«Love» – 3:22
«Hold On» – 1:53
«Give Peace a Chance» (Y2K+) – 3:54
«Imagine» – 3:04
«Bring on the Lucie (Freeda People)» – 4:13
«Mind Games» – 4:13
«I Don't Want to Be a Soldier» (Remiks) – 6:04
«Instant Karma!» – 3:20
«Power to the People» – 3:23
«Real Love» (Kort versjon hvor tale er fjernet) – 4:08
«Help Me to Help Myself» – 2:09
«I Don't Wanna Face It» – 3:23
«Bless You» – 4:37
«Happy Xmas (War Is Over)» (John Lennon/Yoko Ono) – 3:34
«Listen the Snow Is Falling» (Yoko Ono) – 3:10
«Give Peace a Chance» – 4:54


== Eksterne lenker ==
(en) Peace, Love & Truth på Discogs 
(en) Peace, Love & Truth på MusicBrainz 
(en) Peace, Love & Truth på AllMusic 
The Beatles Studio nettsted
Dissosiasjon (kjemi)

Dissosiasjon i kjemi og biokjemi er en generell prosess hvor molekyler, ioner eller radikaler separerer eller splittes opp til mindre molekyler, ioner eller radikaler.


== Se også ==
Syrekonstanten


== Referanser ==
Saku Suurhall

Saku Suurhall er Baltikums største (2009) konsertsal og sportshall. Den ligger i Estlands hovedstad Tallinn, og har plass til 10 000 tilskuere. Suurhall betyr «stor hall». Bryggeriet Saku er hovedsponsor.
Arenaen var vertskap for Eurovision Song Contest 2002.
Hálkavárri

Hálkavárri er et fjell i Porsanger kommune i Finnmark. Det ligger rundt 20 kilometer sørøst for Lakselv. Fjellet er 1 045 meter høyt, og er dermed det 19. høyeste fjellet i Finnmark, av fjellene med primærfaktor på minst 50 meter. Fjellet ligger innenfor Porsangmoen/Halkavarri skyte- og øvringsfelt.


== Se også ==
Fjell i Finnmark


== Fotnoter ==


== Referanser ==
Kiek in de Kök

Kiek in de Kök er et navn som forekommer om noen festningstårn i det nordlige Europa. Navnet er nedertysk og ble i Middelalderen tatt i bruk her og der nettopp om konkrete festningstårn. Man kunne fra disse høye byggverkene så å si kikke inn i kjøkkenene til borgerne i husene nedenfor. 
Navneskikken er knyttet til hanseatene og til korsfarerordener som Den tyske orden.
Det er bevart flere slike tårn, som:

Kiek in de Kök i Gdańsk
Kiek in de Kök i Tallinn
Kiek in de Köken i Magdeburg
Svartfjellet (Loppa)

Svartfjellet (nordsamisk: Čáhppesčohkka ) er et fjell i Loppa kommune i Finnmark. Fjellet ligger like øst for isbreen Svartfjelljøkelen, og bare 2,5 kilometer vest for Nuvsfjordbotn, innerst i Nuvsfjorden. 
Fjellet ble lenge regnet som det høyeste fjellet i Finnmark, men dette viste seg å være basert på en feilmåling. Finnmarks høyeste punkt ligger derimot på breen Øksfjordjøkelen noen få kilometer lenger sør, og Finnmarks høyeste fjellet, Loppatinden, ligger like ved. Den lå tidligere under isen og fikk sitt navn en gang mellom 2005 og 2011.


== Referanser ==
Jesse Ohene

Jesse Ohene Aboagye (født 21. desember 1985) er en norsk-ghanesisk fotballspiller som senest spilte for Løv-Ham.
Ohene har tidligere spilt for Start og var høsten 2007 utlånt til Tromsdalen. I 2008 signerte han for Mandalskameratene, før han gikk til Løv-Ham kort tid før overgangsvinduet stengte i forkant av seriestarten for 2009-sesongen. Han ble imidlertid bare i klubben frem til høsten da han fikk et stipend slik at han kunne fortsette medisinstudiene sine i Polen. I løpet av tiden i Løv-Ham skåret han fire mål på 17 kamper.


== Referanser ==


== Eksterne lenker ==
(en) Jesse Ohene – Transfermarkt 
(no) Jesse Ohene – Norges Fotballforbund
Estlands flyvåpen

Estlands flyvåpen (Eesti Õhuvägi) er den våpengrenen i Estlands forsvar som har ansvaret for de fleste luftstyrkene i landet.  Ett av deres hovedoppdrag er å bygge opp et luftovervåkningssystem, som skal være hjørnesteinen i luftsikkerheten og kontrollen av luftrommet i området, og en integrert del av Natos luftforsvarssystemer.
Sammen med Latvia og Litauen har Estland et radarnettverk under navnet BaltNet.


== Eksterne lenker ==
(en) Air force of Estonia – kategori av bilder, video eller lyd på Commons  (estisk, engelsk)
Estlands marine

Estlands sjøforsvar (Eesti Merevägi) er den våpengrenen i Estlands forsvar som har ansvaret for å beskytte estisk territorialfarvann.  I krisetilfeller skal sjøforsvaret være klare til å forsvare innseilinger, havneområder og lede og samarbeide med allierte styrker.
Fra 1995 har sjøforsvaret ryddet miner i estiske farvann i nært samarbeid med andre Østersjølands marinestyrker. Hensikten er å finne og rydde gamle miner og bidra til tryggere ferdsel på sjøen.


== Eksterne lenker ==
(en) Estonian Navy – kategori av bilder, video eller lyd på Commons  (estisk, engelsk)
Estlands hær

Estlands hær er hovedgrenen i det estiske forsvaret.  Hærens hovedprioritet er å ta fram kapasiteter til å delta i internasjonale operasjoner og forsvare estisk territorium i samarbeid med allierte styrker.
Størrelsen på hærens fredsorganisasjon er rundt 3 300, hvorav rundt 1 500 er vernepliktige.  Hærsjefen er for tiden oberst Indrek Sirel.


== Historie ==
I april 1917 utstedte mobiliseringsdepartementet i den russiske generalstaben en ordre om å samle estisk militært personell i deres hjemland.  Den første etniske estiske militæravdelingen ble dannet 20. mai 1917 når den russiske krigsministeren ga sin tillatelse til å opprette 1. estiske regiment.  Oberst Aleksander Tõnisson ble utnevnt til sjef for den nye avdelingen, som besto av 32 offiserer og 3 372 mannskaper.  1. regiment ble så overført fra Virumaa til Rakvere for å fortsette oppbyggingen, og nådde etter hvert sin maksimale størrelse på 118 offiserer og 10 151 mannskaper.  Gjennom sin eksistens var regimentet tjenestested for 216 offiserer og 11 538 mannskaper.  Regimentet var grunnlag for dannelsen av nasjonale soldater, offiserer, avdelinger og til slutt hele forsvaret.
To år etter slutten på den estiske uavhengighetskrigen (1918–20) besto den estiske hæren av 3 feltdivisjoner og et antall uavhengige bataljoner og kompanier.
Estlands landområde var litt over 67 tusen km² med en befolkning på rundt 1,5 millioner.  De væpnede styrkene hadde totalt 12 000 mann.  Verneplikten for hæren var på 18 måneder for infanteriet og 24 måneder for andre troppetyper.  Til esternes fordel var sjøen Peipus som tjente som naturlig forsvarslinje.


== Organisasjon ==

Hærens operative styrker omfatter en infanteribrigade og et sikkerhetsapparat.  Hæren har ambisjon om å sette opp en deployerbar taktisk gruppe og noen støtteavdelinger.  Infanteribrigaden fungerer som treningsavdeling.  Sikkerhetsapparatet vil ha militære oppgaver i territorialforsvaret samt noen sivile støtteoppgaver.

 1. infanteribrigade
 Jegerbatalajonen
Kalevi infanteribataljon
 Logistikkbataljonen
 Nordøstre forsvarsdistrikt (Tapa)
 Ingeniørbataljonen
 1. artilleribataljonen
 Luftvernbataljonen
 Sentraløvelsesfeltet
 Viru infanteribataljon
Nordre forsvarsdistrikt (Tallinn)
 Sambands- og stabsbataljonen
 Gardebataljonen
Søndre forsvarsdistrikt (Tartu)
 Kuperjanov infanteribataljon
Vestre forsvarsdistrikt (Pärnu)


== Utrustning ==
Hæren har vært satt opp med en blanding av vestlig og østblokk-materiell, men har ambisjoner om full Nato-integrasjon, så trenden er å ta i bruk mer og mer vestlig materiell.
Pansrede personellkjøretøyer er hovedsakelig Sisu XA-180 6×6 og BTR-80 8×8.  Ildstøtte besørges med Soltam 81 mm og M/41D 120 mm bombekastere, panservern besørges med en hel rekke forskjellige systemer.  Luftvernartilleriet er satt opp med ZU 23-2 maskinkanoner og Mistral bakke-til-luft-missiler.  Personlig våpen er for de fleste enten Ak 4 7,62 mm automatgevær eller Galil i 5,56 mm.


== Referanser ==


== Eksterne lenker ==
(en) Maavägi – kategori av bilder, video eller lyd på Commons  (estisk, engelsk)
Iver Sletten

Iver Sletten (født 24. juli 1974) er en tidligere norsk fotballspiller som har spilt for Hamarkameratene, Skeid og Groruddalen. Han var angrepsspiller og fikk eliteseriekamper for Ham-Kam og Skeid i henholdsvis 1995 og 1999 med tilsammen 29 kamper og fire mål for begge klubbene.


== Eksterne lenker ==
HamKam.no – Slettens spillerprofil hos Hamarkameratene
Zoran Jolevski

Zoran Jolevski (født 16. juli 1959) er en makedonsk diplomat og politiker. Han har vært forsvarsminister og sitt lands ambassadør i USA. 
I november 2008 ble han utnevnt til sjefforhandler i den makedonske navnekonflikten. Han jobbet ved ambassaden i Washington, DC. Han har en doktorgrad i internasjonal økonomi fra St. Kyrill og St. Method-universitetet i Skopje. Han fungerte som generalsekretær på slutten av president Boris Trajkovskis presidentperiode fra 2000 til 2004.
Han er gift med Suzana Jolevska, og de har to sønner.


== Se også ==
Den makedonske navnekonflikten
Boris Trajkovski


== Referanser ==


== Eksterne lenker ==
The Washington Diplomat Newspaper – Ambassador Profil
Ambassaden i republikken Makedonia
Amgun

Amgun (russisk: Амгунь, evenkisk: Амӈун, giljakisk: Ӽ ыӈгр) er ei elv i Khabarovsk kraj i Russland. Den er ei venstre sideelv til Amur og er 723 kilometer lang med et nedbørfelt på 55 500 km². Den har en middelvannføring på 500 m³/s.Amgun begynner ved samløpet mellom elvene Suluk og Ajakit i Bureinskogofjella. Den renner herfra i nordøstlig retning, og munner ut i Amur rundt 100 km før denne munner ut i Stillehavet. I nedbørfeltet ligger over 2 500 innsjøer, med et samlet areal på 647 km². Elva renner gjennom et område med taiga og permafrost. Den største sideelva er Nimelen. 
Amgun er seilbar fra Amur og 330 km oppover elva. Bajkal-Amur-jernbanen (BAM) følger elva over 180 km. Elva er rik på fisk, blant annet stør og laks.


== Referanser ==
Dag Eidsvik

Dag Eidsvik (født 18. september 1971) er en norsk tidligere fotballspiller som spilte i forsvar for Lillestrøm, Strømmen, Skeid, Raufoss og Hamarkameratene.
Eidsvik spilte ti Eliteserie-kamper og fire NM-kamper for Lillestrøm i 1991–1992, og ble samtidig sølvmedaljevinner for Lillestrøm under Norgesmesterskapet i 1992 etter at han kom inn som innbytter for Henning Berg i cupfinalen. Han har for øvrig også 25 landskamper for Norge på aldersbestemte lag. 


== Referanser ==


== Eksterne lenker ==
Fotball.no – Eidsviks landslagsprofil hos Norges Fotballforbund
Gråbrödraklostret i Stockholm

Gråbrödraklostret (eller Gråmunkeklostret) i Stockholm var et fransiskanerkloster som ble grunnlagt på nåværende Riddarholmen i 1270 gjennom en donasjon av kong Magnus Ladulås i henhold til en nedtegnelse i klosterets diarium. Deler av klosteret finnes bevart rundt Riddarholmskyrkan, som var en del av klosteranlegget. Riddarholmskyrkan er Stockholms eldste kirke.

I 1527 ble klosteret stengt i forbindelse med reformasjonen i Sverige. Bygningene ble da omgjort til et allment hospital. Hospitaltet ble dog flyttet til Danviken allerede i 1551, antagelig på grunn av plassmangel. Stedet ble da plass for Trivialskolan som ble der fram til 1666I Erikskrøniken fra rundt 1325 nevner øya og klosteret: «Å en holme, het Kidaskär, ett kloster lot han mura där, så vänt och så höveligt, att i hans rike var ej annat slikt. Kyrkan är vän och stor och haver en fagran, ljusan kor, svigbågarne äro lagda med gull, där är mycket folk i, då hon är full. Det kloster gav han barfotabröder, där bad han lägga sig, då han var döder.»
Her blir øya kalt for Kidaskär (Kidhaskär) hvor første ledd Kidh er østnorrønt (gammelsvensk) for killing, kiðlingr. Øya ble antagelig brukt til å la geiter gresse der. Da munkene flyttet til øya gikk det gamle navnet tapt og ble erstattet av Gråbrödraholm, Gråmunkeholm eller Munckholmen. Dagens navn er Riddarholmen, et navn som gjenspeiler en annen tid.


== Bevarte rester av klosteret ==

Klosterkyrkan eller Riddarholmskyrkan er bevart og blir i dag betraktet som det eldste byggverk i sentrale Stockholm.
I Östra Gymnasiehuset finnes også en del av klosterets tidligere lengde som avgrenset klostergården i vest og deler av klostermuren og klosterets kjeller er også bevart. Det finnes også et bevart klosterrom med et stjernehvelv som man antar ble dekorert av Albertus Pictor, en tysk-svensk maler som døde i 1509.


== Referanser ==


== Litteratur ==
Henrik Roelvink (2008): Riddarholmens kyrka och kloster: varför är Sveriges kungar begravda hos franciskanerna? Stockholm Veritas.
Nordisk familjebok
Amguema

Amguema (russisk: Амгуэ́ма) er ei elv i republikken Tsjukotka i Russland. Elva er 498 kilometer lang, og har et nedbørfelt på 28 100 km². Elva har sitt utspring i Anadyrfjellene, og renner derfra først mot sør, deretter østover, før den igjen snur og renner mot nord til munningen i Tsjuktsjerhavet. Den største sideelva er Tsjantalvejergyn, som kommer fra vest. 
De største bosetningene ved elva er Amguema (600 innb.), som ligger der elva snur mot nord, og Jultin lenger ned langs elva. De fleste som bor i Amguemas nedbørfelt er tsjuktsjere. 


== Referanser ==
Bonden

«Bonden» kan vise til:

Bonden (bok) erindringsbok av Kjell Aukrust fra 1964
Bonden (Aukrust-figur)
Bonden, kunstnernavnet til artisten Thor Ivar Doknæs
«Bonden», kallenavn på fotballspilleren Helge O. Sørlie
Bonden (fjelltopp), et fjell i Kongsberg kommune
Bonden (holme i Flosta, Arendal)
Bonden I og Bonden II, rutebåter på Snåsavatnet
Bonden, illegal avis tilknyttet NKP


== Personer med etternavn Bonden ==
Hans Petter Bonden (1961–2001), klarinettist
Anita Moen Bonden (født 1967), skiløper
Marius Våreid

Marius Våreid (født 27. mai 1975), er en norsk musiker, musikkprodusent og DJ. Han har i mange år vært aktiv på den såkalte Oslo-disco-scenen, både som solo-produsent og som medlem av Ytre Rymden Dansskola.På slutten av 1990-tallet og begynnelsen 2000-tallet var Våreid med i jazz/electronica-duoen Päronsoda.
Våreid er bosatt i Langesund i Telemark.


== Diskografi ==
Album:

Telemark (Full Pupp, 2011)Singler (utvalg):

«Skumle Planer» / «Tropisk Storm» (12") (Full Pupp, 2008)
«Vallafaret» (12") (Full Pupp, 2010)
«Sang til Sara» (12") (Full Pupp, 2011)
«Telemark» (12") (Full Pupp, 2012)


== Referanser ==
Rose Island

Rose Island (offisielt navn Insulo de la Rozoj) var en kortvarig mikronasjon, tolv kilometer utenfor den italienske kyst og 500 meter inn i internasjonalt farvann.
Det hele startet i 1964, da den italienske ingeniøren Giorgio Rosa fikk tillatelse til å teste en ny teknikk for å konstruere en stor plattform, 400 kvadratmeter stor, i Adriaterhavet (provins Forlì).
Denne kunstige øya hvilte på ni søyler som sto på havbunnen.

Den 24. juni 1968 ble øya erklært uavhengig, som en selvstendig stat. I det offisielle navnet, Insulo de la Rozoj, valgte man å bruke esperanto for å understreke idéen om internasjonalitet. «Rozoj» henspiller også på navnet til øyas skaper, Giorgio Rosa. 
Mikrostatens flagg, en trekantet vimpel, var oransje med et hvitt skjold. På skjoldet hadde det tre røde roser med grønne blad. Det ble utgitt en egen frimerkeserie.
Den italienske regjering likte dårlig den nye staten rett utenfor sin egen kyst. Offisielle representanter for regjeringen dro til øya, og tok den tilbake. Etter kort tid, og mot eiernes vilje, ble plattformen ødelagt.


== Se også ==
Sealand


== Eksterne lenker ==
[1] Rose island, Insulo de la Rozoj a  dream of freedom.
Hiiu fylke

Hiiu, eller Hiiumaa, (estisk: Hiiu maakond) er et av 15 fylker i Estland. Det ligger vest i landet og består av øya Hiiumaa og noen mindre øyer. Hiiu grenser til Lääne i øst og Saare i vest. 
Verdens tredje eldste operative fyr, Kõpu fyr, ligger i Hiiu.


== Kommuner ==
Fylket er inndelt i kommuner. Etter en omfattende kommunereform i 2017 består fylket av kun en landkommune (estisk: vald)
Landkommune:

Hiiumaa
		


== Referanser ==


== Eksterne lenker ==
(en) Hiiu County – kategori av bilder, video eller lyd på Commons
Acoustic

Acoustic er et samlealbum med John Lennon bestående av demoer med studio og live-opptredener av hans akustiske gitararbeid. Albumet ble utgitt i 2004. 
Utgivelsen ble kritisert av kritikere og fans, siden ni av de seksten innspillingene hadde tidligere blitt utgitt på samleboksen John Lennon Anthology i 1998. De resterende sangene hadde vært tilgjengelig på bootlegs i flere år. 
Selv om albumet ikke klarte å komme inn på listene i Storbritannia, nådde Acoustic nummer 31 i USA, og gjorde dette til John Lennons beste posthume listeplassering i USA siden soundtracket til Imagine: John Lennon fra 1988.
Albumet debuterte på Billboard 200 den 20. november 2004 som nummer 31, med et salg på 27 858 kopier. Den forble åtte uker på listen.
Dette albumet ble utgitt med et digitalt system som begrenset kopiering i noen regioner. 


== Sporliste ==
«Working Class Hero» – 3:58
«Love» – 2:30
«Well Well Well» – 1:14
«Look at Me» – 2:49
«God» – 2:38
«My Mummy's Dead» – 1:13
«Cold Turkey» – 3:26
«The Luck of the Irish» (John Lennon/Yoko Ono) – 3:41
Spilt inn live den 10. desember 1971 i Ann Arbor
«John Sinclair» – 3:22
Spilt inn live den 10. desember 1971 i Ann Arbor
«Woman Is the Nigger of the World» (John Lennon/Yoko Ono) – 0:39
«What You Got» – 2:24
«Watching the Wheels» – 3:04
«Dear Yoko» – 4:05
«Real Love» – 4:00
«Imagine» – 3:08
Spilt inn live den 17. desember 1971 på Apollo Theater
«It's Real» – 1:04


== Eksterne lenker ==
(en) Acoustic på Discogs 
(en) Acoustic på MusicBrainz 
(en) Acoustic på AllMusic
Ida-Viru fylke

Ida-Viru, eller Ida-Virumaa, (estisk: Ida-Viru maakond) er et av 15 fylker i Estland. Det ligger nordøst i landet. Ida-Viru grenser til Lääne-Viru i vest, Jõgeva i sør og den russiske provinsen Leningrad oblast i øst.


== Kommuner ==
Fylket er inndelt i kommuner. Etter en omfattende kommunereform i 2017 består fylket av fire bykommuner (estisk: linnad) og fire landkommuner (estisk: vallad).
Bykommuner

Kohtla-Järve
Narva
Narva-Jõesuu
SillamäeLandkommuner:

Alutaguse
Jõhvi
Lüganuse
Toila
		


== Referanser ==


== Eksterne lenker ==
(en) Ida-Viru County – kategori av bilder, video eller lyd på Commons
Järva fylke

Järva, eller Järvamaa, (estisk: Järva maakond) tidligere også historisk landskap Jerven,  er et av 15 fylker i Estland. Det ligger sentralt i landet. Järva grenser til Lääne-Viru i øst, Jõgeva i sørøst, Pärnu i sørvest, Rapla i vest og Harju i nord.


== Kommuner ==
Fylket er inndelt i kommuner. Etter en omfattende kommunereform i 2017 består fylket av en bykommune (estisk: linn) og to landkommuner (estisk: vallad).
Bykommuner

PaideLandkommuner:

Järva
Türi
		


== Referanser ==


== Eksterne lenker ==
(en) Järva County – kategori av bilder, video eller lyd på Commons
Wonsaponatime

Wonsaponatime er et samlealbum av John Lennon som består av hjemmedemoer, alternative studio-opptak og uutgitt materiale. Albumet inneholder høydepunkter fra samleboksen John Lennon Anthology, gitt ut omtrent samtidig. Albumet er gitt ut i 1998. Mange av sangene på Wonsaponatime' har blitt redigert ned fra versjonene på John Lennon Anthology.
Wonsaponatime kom ikke inn på de amerikanske albumlistene, men nådde nummer 76 i Storbritannia.


== Sporliste ==
Alle sanger skrevet av John Lennon, unntatt hvor annet står.

«I'm Losing You» – 3:56
«Working Class Hero» – 3:58
«God» – 3:16
«How Do You Sleep?» – 5:00
«Imagine» – 3:05
«Baby Please Don't Go» (Walter Ward) – 4:04
«Oh My Love» (John Lennon/Yoko Ono) – 2:43
«God Save Oz» (John Lennon/Yoko Ono) – 3:20
«I Found Out» – 3:47
«Woman Is the Nigger of the World» – 5:14
«A Kiss Is Just a Kiss» (Herman Hupfield) – 0:11
«Be-Bop-A-Lula» (Gene Vincent/T. Davis) – 2:40
«Rip It Up/Ready Teddy» (Blackwell/Marascalo) – 2:26
«What You Got» – 1:14
«Nobody Loves You When You're Down and Out» – 5:02
«I Don't Wanna Face It» – 3:31
«Real Love» – 4:07
«Only You» (Buck Ram/Ande Rand) – 3:24
«Grow Old With Me» – 3:18
«Sean's 'In The Sky'» – 1:22
«Serve Yourself» – 3:47


== Eksterne lenker ==
(en) Wonsaponatime på Discogs 
(en) Wonsaponatime på MusicBrainz
Jõgeva fylke

Jõgeva, eller Jõgevamaa, (estisk: Jõgeva maakond) er et av 15 fylker i Estland. Det ligger øst i landet. Jõgeva grenser til Ida-Viru i nordøst, Peipussjøen i øst, Tartu i sør, Viljandi i sørvest, Järva i nordvest og Lääne-Viru i nord.


== Kommuner ==
Fylket er inndelt i kommuner. Etter en omfattende kommunereform i 2017 består fylket av tre landkommuner (estisk: vallad).
Landkommuner:

Jõgeva
Mustvee
Põltsamaa
		


== Referanser ==


== Eksterne lenker ==
(en) Jõgeva County – kategori av bilder, video eller lyd på Commons
Somalisk Studentforening

Somalisk studentforening – SSF ble grunnlagt i 1993 av studenter ved Universitetet i Oslo. Foreningen er
opprettet med det formål at den skal skape en positiv holdning overfor utdanning ved å motivere elever til å ta utdanning utover den obligatoriske skolegangen. Arbeidet med å prøve å få flere somaliske til å ta en høyere utdanning er viktig for foreningen.
Lääne fylke

Lääne, eller Läänemaa, (estisk: Lääne maakond) er et av 15 fylker i Estland. Det ligger vest i landet. Lääne grenser til Østersjøen i nord, Harju i nordøst, Rapla i øst, Pärnu i sør og øyene Saare og Hiiu i vest.


== Kommuner ==
Fylket er inndelt i kommuner. Etter en omfattende kommunereform i 2017 består fylket av en bykommune (estisk: linn) og to landkommuner (estisk: vallad).
Bykommuner

HaapsaluLandkommuner:

Lääne-Nigula
Vormsi


== Bilder ==

		
		
		
		
		


== Referanser ==


== Eksterne lenker ==
(en) Lääne County – kategori av bilder, video eller lyd på Commons
Lääne-Viru fylke

Lääne-Viru, eller Lääne-Virumaa, (estisk: Lääne-Viru maakond) er et av 15 fylker i Estland. Det ligger nord i landet. Lääne-Viru grenser til Østersjøen i nord, Ida-Viru i øst, Jõgeva i sør og Järva og Harju i vest.


== Kommuner ==
Fylket er inndelt i kommuner. Etter en omfattende kommunereform i 2017 består fylket av en bykommune (estisk: linn) og syv landkommuner (estisk: vallad).

BykommunerRakvereLandkommunerHaljala kommune
Kadrina kommune
Rakvere kommune
Tapa kommune
Väike-Maarja kommune
Vinni kommune
Viru-Nigula kommune
		


== Bilder ==

		
		
		


== Referanser ==


== Eksterne lenker ==
(en) Lääne-Viru County – kategori av bilder, video eller lyd på Commons
Things Have Changed

«Things Have Changed» er en sang fra filmen Wonder Boys, skrevet og fremført av Bob Dylan. Sangen ble utgitt som en single den 1. mai 2000. «Things Have Changed» vant en Oscar for beste sang og en Golden Globe for beste sang. Regissøren av Wonder Boys, Curtis Hanson, lagde også en musikkvideo til «Things Have Changed», hvor han filmet Bob Dylan på flere av stedene hvor filmens handling gikk, og brukte scener fra filmen Wonder Boys som om Dylan faktisk var i filmen.


== Sporlister ==
CD (COL 669333 2):

«Things Have Changed» (Radio redigering) – 3:37
«To Make You Feel My Love» (Live) – 4:10
«Hurricane» – 8:33
«Song to Woody» (Live) – 4:26Things Have Changed: Dylan Alive! Vol. 3 Japansk EP:

«Things Have Changed» – 5:09
«Highlands» (Live) – 11:19
«Blowin' in the Wind» (Live) – 7:10
«To Make You Feel My Love» (Live) – 4:11


== Notater ==
«To Make You Feel My Love» spilt inn live (lokale er ukjent).
«Hurricane» er tatt fra albumet Desire fra 1976.
«Song to Woody» spilt inn live på the Santa Cruz Civic Auditorium, Santa Cruz, CA; 16. mars 2000.